จับตา JAS เปิดบ่ายรุ่งหรือร่วง! กำไรปี 59 พุ่ง 3 พันลบ. แม้โดนค่าปรับอ่วม
จับตา JAS เปิดบ่ายรุ่งหรือร่วง! กำไรปี 59 พุ่ง 3 พันลบ. จากปีก่อนมีกำไร 1.57 หมื่นลบ. แม้โดนค่าปรับไม่ปฏิบัติตามเงื่อนไขการดำเนินการก่อนรับใบอนุญาตให้ใช้คลื่นความถี่ของ JASMBB กว่า 800 ลบ.
20 ก.พ. 2560

จับตา JAS เปิดบ่ายรุ่งหรือร่วง! กำไรปี 59 พุ่ง 3 พันลบ. จากปีก่อนมีกำไร 1.57 หมื่นลบ. แม้โดนค่าปรับไม่ปฏิบัติตามเงื่อนไขการดำเนินการก่อนรับใบอนุญาตให้ใช้คลื่นความถี่ของ JASMBB กว่า 800 ลบ.
บริษัทจัสมิน อินเตอร์เนชั่นแนล จำกัด (มหาชน) หรือ JAS รายงานผลการดำเนินงานปี 59 สิ้นสุดวันที่ 31 ธ.ค.59 (รวมบริษัทย่อย) ดังนี้
 
พร้อมกันนี้บริษัทประกาศจ่ายปันผลจากกำไรสะสม เป็นเงินสดในอัตราการ 0.25 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 24 มี.ค. 2560 ทั้งนี้ กำหนดจ่ายเงินปันผลในวันที่ 25 พ.ค.2560
โดยผลการดำเนินงานไตรมาสดังกล่าวมีกำไรลดลงเนื่องจากในปี 2558 บริษัทมีกำไรสุทธิของบริษัทและบริษัทย่อยอยู่ที่ 1.57 หมื่นล้านบาท ซึ่งกำไรดังกล่าวรวมกับกำไรจากการขายสินทรัพย์เข้ากองทุนจำนวน 1.32 หมื่นล้านบาท ดังนั้น หากคิดกำไรสุทธิปี 2558 โดยไม่รวมกำไรพิเศษเข้ามาจะอยู่ที่ประมาณ 2 พันล้านบาทและเมื่อเทียบกับกำไรสุทธิของปี 2559 ซึ่งอยู่ที่ 3 พันล้านบาท กำไรสุทธิของปี 2559 จึงมีกำไรสุทธิมากกว่าปี 2558
นอกจากนี้ในปี 2559 บริษัทได้จ่ายค่าเสียหายจากการไม่ปฏิบัติตามเงื่อนไขการดำเนินการก่อนรับใบอนุญาตให้ใช้คลื่นความถี่ของ JASMBB จำนวน 841 ล้านบาท
 
ขณะที่ นางสาวจิตรา อมรธรรม รองกรรมการผู้จัดการ ฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ราคาหุ้น JAS เปิดตลาดบ่ายวันนี้ (20 ก.พ.) อาจมีการปรับตัวลดลงแต่ไม่มากนัก หลังกำไรสุทธิปี 2559 ปรับตัวลดลง แต่เนื่องจากว่ากำไรสุทธิปี 2558 ที่มีอยู่ 1.57 หมื่นล้านบาทนั้นรวมกับกำไรพิเศษจากการขายสินทรัพย์เข้ากองทุน ซึ่งหากกำไรสุทธิในปี 2558 ไม่รวมกำไรพิเศษก็จะอยู่ที่ประมาณ 2 พันล้านบาท ซึ่งถือว่ามีกำไรสุทธิน้อยกว่าปี 2559 ประมาณ 1 พันล้านบาท
นอกจากนี้ยังมีกรณีการจ่ายปันผล ซึ่งประกาศออกมาที่ 0.25 บาทต่อหุ้น คิดเป็น Dividend yield 2.6% ถือว่าน้อยกว่าที่ตลาดและนักลงทุนคาดการณ์เอาไว้ก่อนหน้านี้ จึงอาจจะมีแรงขายออกมาบ้าง หลังจากผิดหวังประเด็นดังกล่าว
 
อนึ่งกำไรสะสม ณ วันที่ 31 ธ.ค.59 ของ JAS อยู่ที่ 4.42 พันล้านบาท ซึ่งจำนวนดังกล่าวจะนำมาจ่ายปันผลในรอบนี้อีก จำนวน 1.56 พันล้านบาท 
ทั้งนี้จึงเป็นที่น่าจับตาว่าราคาหุ้น JAS ช่วงบ่ายนี้จะปรับตัวลงหรือไม่หลังประกาศปันผลเพียง 0.25 บาท ต่อหุ้น เนื่องจากก่อนหน้านี้นักลงทุนเข้าซื้อหุ้น JAS มาตั้งแต่ช่วงเดือนพฤศจิกายน 2559 เพื่อเก็งปันผลพิเศษที่คาดว่าจะจ่ายในอัตราที่ค่อนข้างสูง จึงอาจจะมีแรงขายหุ้นออกมาบ้าง